ઇશનિંદા કેસમાં પાકિસ્તાન સુપ્રીમ કોર્ટે ખ્રિસ્તી મહિલા આસિયા બીબીને મોટી રાહત આપી છે. સુપ્રીમ કોર્ટે નીચલી કોર્ટના ચુકાદાને ફેરવી આસિયા બીબીની ફાંસીની સજા પર રોક લગાવી દીધી છે જેને પગલે સમગ્ર દેશમાં વિરોધ પ્રદર્શનો ભડક્યા છે. હકીકતમાં ઇશ્વરનિંદાના આરોપમાં આસિયા બીબીને નવેમ્બર 2010માં મોતની સજા સંભળાવવામાં આવી હતી. લાહોરની હાઇકોર્ટના 2012ના ચુકાદા બાદ આસિયા બીબી સુપ્રીમમાં પહોંચી હતી.